ddrg/super_eurlex huggingface dataset:
*****

ΟΔΗΓΙΑ ΤΗΣ ΕΠΙΤΡΟΠΗΣ

της 27ης Οκτωβρίου 1989

για την τροποποίηση των παραρτημάτων της οδηγίας 70/524/ΕΟΚ του Συμβουλίου περί των πρόσθετων υλών στη διατροφή των ζώων

(89/583/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/524/ΕΟΚ του Συμβουλίου της 23ης Νοεμβρίου 1970 περί των πρόσθετων υλών στη διατροφή των ζώων (1), όπως τροποποιήθηκε τελευταία από την οδηγία 89/23/ΕΟΚ (2), και ιδίως το άρθρο 7,

Εκτιμώντας:

ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζονται συνεχώς στην εξέλιξη των επιστημονικών και τεχνικών γνώσεων· ότι τα παραρτήματα κωδικοποιήθηκαν με την οδηγία 85/429/ΕΟΚ της Επιτροπής (3)·

ότι δεν έχει περατωθεί η μελέτη ορισμένων πρόσθετων που αναγράφονται στο παράρτημα ΙΙ και, για το λόγο αυτό, επιτρέπονται σε εθνικό επίπεδο· ότι είναι, κατά συνέπεια, απαραίτητο να παραταθεί η προθεσμία στην οποία επιτρέπονται οι εν λόγω ουσίες για καθορισμένη περίοδο·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τις Ζωοτροφές,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα ΙΙ της οδηγίας 70/524/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 27 Οκτωβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 270 της 14. 12. 1970, σ. 1.

(2) ΕΕ αριθ. L 11 της 14. 1. 1989, σ. 34.

(3) ΕΕ αριθ. L 245 της 12. 9. 1985, σ. 1.

ΠΑΡΑΡΤΗΜΑ

Στο παράρτημα ΙΙ·

1. στο μέρος Α «Αντιβιοτικά», η ημερομηνία «30. 11. 1989», που αναφέρεται στη στήλη «Διάρκεια άδειας», αντικαθίσται από την ημερομηνία «30. 11. 1990» στις ακόλουθες θέσεις:

- αριθ. 21 «Βιργινιαμυκίνη» (είδος ή κατηγορία ζώων «Βοοειδή για πάχυνση»),

- αριθ. 21 «Αβοπαρκίνη» (είδος ή κατηγορία ζώων «Αμνοί από την έναρξη του μηρυκασμού εκτός από τους αμνούς που βόσκουν»),

- αριθ. 27 «Σαλικομυκίνη, άλας με νάτριο»,

- αριθ. 28 «Αβιλαμυκίνη»·

2. στο μέρος Δ «Κοκκιδιοστατικά και άλλες φαρμακευτικές ουσίες »:

α) η ημερομηνία «30. 11. 1989», που αναφέρεται στη στήλη « Διάρκεια άδειας», αντικαθίσται από την ημερομηνία «30. 11. 1990 » στις ακόλουθες θέσεις:

- αριθ. 16 «μετιχλωροπινδόλη/Methylbenzoquate» (είδος ή κατηγορία ζώων «κουνέλια»),

- αριθ. 20 «Lasalocide, άλας με νάτριο»·

β) στη θέση αριθ. 21 «μαντουραμικίνη αμμονίου»:

- η ημερομηνία «30. 11. 1989», που αναφέρεται στη στήλη « Διάρκεια άδειας», αντικαθίσται από την ημερομηνία «30. 11. 1990» ,

- η ένδειξης «Μείγμα της μανζουραμικίνης αμμονίου με βεντονίτη-μοντμοριλλονίτη προστίθεται» στη στήλη «άλλες διατάξεις»·

3. στο μέρος ΣΤ «Χρωστικές ύλες συμπεριλαμβανομένων των φυσικών χρωστικών», η ημερομηνία «30. 11. 1989», που αναφέρεται στη στήλη «Διάρκεια άδειας», αντικαθίσται από την ημερομηνία « 30. 11. 1990» στη θέση αριθ. 5 «Ασταξανθίνη»·

4. στο μέρος Ζ «Συντηρητικά», η ημερομηνία «30. 11. 1989», που αναφέρεται στη στήλη «Διάρκεια άδειας», αντικαθίσται από την ημερομηνία «30. 11. 1990» στη θέση αριθ. 20 « μεθυλοπροπιονικό οξύ».
ΟΔΗΓΙΑ ΤΟΥ ΣΥΜΒΟΥΛΙΟΥ της 8ης Νοεμβρίου 1988 για την τροποποίηση της οδηγίας 82/606/ΕΟΚ σχετικά με την οργάνωση ερευνών από τα κράτη μέλη για της αποδοχές των μόνιμων και εποχιακών εργατών που ασχολούνται στη γεωργία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 213,

Εκτιμώντας:

ότι η οδηγία 82/606/ΕΟΚ (1) προβλέπει ότι τα κράτη μέλη πρέπει να διεξάγουν, κατά το έτος 1988, έρευνα για τις αποδοχές των μονίμων και εποχιακών εργατών που ασχολούνται στη γεωργία-

ότι η εν λόγω οδηγία προβλέπει ότι η Κοινότητα παύει να καταβάλλει συμμετοχή στις δαπάνες της έρευνας μετά το 1986-

ότι η προσχώρηση των νέων κρατών μελών και η επέκταση της έρευνας στους μη μόνιμους εργάτες επιβάλλουν τη συνέχιση της συμμετοχής στις δαπάνες για την έρευνα του 1988,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα άρθρα 7 και 8 της οδηγίας 82/606/ΕΟΚ αντικαθίστανται από το ακόλουθο κείμενο:

"Άρθρο 7

Τα κράτη μέλη λαμβάνουν, για τη διεξαγωγή των ερευνών που πραγματοποιούνται μέχρι και το 1988, ένα κατ' αποκοπή ποσό για κάθε ερευνώμενη εκμετάλλευση. Το ποσό αυτό προέρχεται από τις πιστώσεις που προβλέπονται για το σκοπό αυτό στον γενικό προϋπολογισμό των Ευρωπαϊκών Κοινοτήτων.

Άρθρο 8

Το Συμβούλιο επανεξετάζει την παρούσα οδηγία για πρώτη φορά στις αρχές του 1990.

Για το σκοπό αυτό, η Επιτροπή θα υποβάλει στο Συμβούλιο, το αργότερο στις αρχές του 1990, έκθεση σχετικά με τις εμπειρίες από τη διεξαγωγή των ερευνών που προβλέπονται στα πλαίσια της παρούσας οδηγίας.

Η εν λόγω έκθεση θα συνοδεύεται από προτάσεις αναφορικά με το μηχανισμό που θα πρέπει να τεθεί σε εφαρμογή, εάν χρειασθεί, για μετά το 1990 έτη."

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 8 Νοεμβρίου 1988.

Για το Συμβούλιο

Ο Πρόεδρος

Α. ΠΕΠΟΝΗΣ

(1) ΕΕ αριθ. L 247 της 23. 8. 1982, σ. 22.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 11ης Απριλίου 1988

για την τροποποίηση της οδηγίας 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων

(88/218/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η οδηγία 85/3/ΕΟΚ (4) ορίζει ως μέγιστο επιτρεπόμενο πλάτος, για όλα τα οχήματα, τα 2 500 mm·

ότι η μεταφορά εμπορευμάτων υπό ελεγχόμενη θερμοκρασία απαιτεί τη χρησιμοποίηση ειδικών οχημάτων εξοπλισμένων με μονωμένα τοιχώματα·

ότι είναι αναγκαίο να υπάρχει πρόσθετο διάστημα εσωτερικά για να εξασφαλίζεται η κυκλοφορία του αέρα και να εμποδίζεται κάθε επαφή του φορτίου με τα τοιχώματα· ότι, στο παρόν στάδιο της τεχνολογίας των μονώσεων, τα τοιχώματα πρέπει να έχουν πάχος τουλάχιστον 45 mm· ότι, ως εκ τούτου, είναι αδύνατο να χρησιμοποιούνται αποτελεσματικά τυποποιημένες παλέτες διαστάσεων 1 200 x 800 mm2 και, ταυτόχρονα, να τηρείται το μέγιστο επιτρεπόμενο πλάτος των 2 500 mm·

ότι, κατά συνέπεια, και μόνο για την κατηγορία των « οχημάτων-ψυγείων», πρέπει να αυξηθεί το μέγιστο επιτρεπόμενο πλάτος των 2 500 mm που καθορίζεται στην οδηγία 85/3/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 85/3/ΕΟΚ τροποποιείται ως εξής:

1. Στο άρθρο 2, μετά την τέταρτη περίπτωση, παρεμβάλλεται η ακόλουθη περίπτωση:

«- με τον όρο "όχημα-ψυγείο με παχέα τοιχώματα", κάθε όχημα του οποίου οι μόνιμες ή κινητές υπερκατασκευές είναι ειδικά εξοπλισμένες για τη μεταφορά εμπορευμάτων υπό ελεγχόμενη θερμοκρασία, σύμφωνα με τις κλάσεις B, C, E και F της συμφωνίας της 1ης Σεπτεμβρίου 1970 σχετικά με τις διεθνείς μεταφορές αλλοιώσιμων τροφίμων και με τον ειδικό εξοπλισμό που χρησιμοποιείται γι' αυτές (ΑΤΡ), και των οποίων το πάχος κάθε πλευρικού τοιχώματος, μαζί με τη μόνωση, είναι τουλάχιστον 45 mm ,».

2. Στο παράρτημα Ι, το σημείο 1.2 αντικαθίσταται από το ακόλουθο κείμενο:

«1.2 Μέγιστο πλάτος:

1.2 // α) όχημα οποιουδήποτε τύπου // 2,50 m· // β) ψυκτικές υπερκατασκευές των οχημάτων ψυγείων με παχέα τοιχώματα // 2,60 m.»

Άρθρο 2

Τα κράτη μέλη λαμβάνουν τα αναγκαία μέτρα για να συμμορφωθούν προς την παρούσα οδηγία το αργότερο την 1η Ιανουαρίου 1989. Ενημερώνουν αμέσως την Επιτροπή σχετικά.

Άρθρο 3

Η παρούσα οδηγία απευθύνεται στα κράτη μέλη.

Λουξεμβούργο, 11 Απριλίου 1988.

Για το Συμβούλιο

Ο Πρόεδρος

H. RIESENHUBER

(1) ΕΕ αριθ. C 148 της 6. 6. 1987, σ. 10.

(2) ΕΕ αριθ. C 305 της 16. 11. 1987, σ. 152.

(3) ΕΕ αριθ. C 319 της 30. 11. 1987, σ. 25.

(4) ΕΕ αριθ. L 2 της 3. 1. 1985, σ. 14.
ΔΙΟΡΘΩΤΙΚΟ Α :

88/658/ΕΟΚ: Οδηγία του Συμβουλίου της 14ης Δεκεμβρίου 1988 που τροποποιεί την οδηγία 77/99/ΕΟΚ περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας

Σελίδα 33, παράρτημα Γ, σημείο IV, στοιχείο β):

1.2 // αντί: // «. . . , σύμφωνα με το παράρτημα Β κεφάλαιο Ι σημείο 1 στοιχείο α) . . .», // διάβαζε: // «. . . , σύμφωνα με το παράρτημα Β κεφάλαιο ΙΙ σημείο 1 στοιχείο α) . . . ».
*****

ΟΔΗΓΙΑ ΤΗΣ ΕΠΙΤΡΟΠΗΣ

της 31ης Μαρτίου 1987

για την τροποποίηση του παραρτήματος της οδηγίας 79/373/ΕΟΚ του Συμβουλίου σχετικά με την εμπορία σύνθετων ζωοτροφών

(87/235/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 79/373/ΕΟΚ του Συμβουλίου της 2ας Απριλίου 1979 σχετικά με την εμπορία σύνθετων ζωοτροφών (1), όπως τροποποιήθηκε τελευταία από την οδηγία 86/354/ΕΟΚ του Συμβουλίου (2), και ιδίως το άρθρο 10,

Εκτιμώντας:

ότι οι διατάξεις της οδηγίας 79/373/ΕΟΚ προβλέπουν ότι το περιεχόμενο του παραρτήματος πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων·

ότι η περιεκτικότητα σε σίδηρο των ζωοτροφών που προορίζονται για γαλακτισμό δεν επιτρέπει πάντα να καλύπτονται οι ανάγκες διατροφής των ζώων, κυρίως στην περίπτωση των μόσχων, ότι για να διορθωθεί η κατάσταση αυτή, πρέπει να καθορισθεί ένα ελάχιστο όριο για τις ζωοτροφές που προορίζονται για γαλακτισμό ζώων της κατηγορίας αυτής·

ότι τα μέτρα που προβλέπονται από την παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 79/373/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θέτουν σε εφαρμογή τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις του άρθρου 1, το αργότερο ως τις 30 Νοεμβρίου 1987. Τα κράτη μέλη ενημερώνουν αμέσως την Επιτροπή.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 31 Μαρτίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 86 της 6. 4. 1979, σ. 30.

(2) ΕΕ αριθ. L 212 της 2. 8. 1986, σ. 27.

ΠΑΡΑΡΤΗΜΑ

Στο παράρτημα προστίθεται το ακόλουθο σημείο 3α:

«3α. Η περιεκτικότητα σε σίδηρο των ζωοτροφών γαλακτισμού για τους μόσχους βάρους κατώτερου ή ίσου με 70 χιλιόγραμμα πρέπει να είναι τουλάχιστον 30 χιλιοστόγραμμα ανά χιλιόγραμμο πλήρους ζωοτροφής με περιεκτικότητα σε νερό 12 %.»
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 8ης Δεκεμβρίου 1986

για την τροποποίηση της οδηγίας 65/66/ΕΟΚ περί θεσπίσεως ειδικών κριτηρίων καθαρότητας των συντηρητικών που μπορούν να χρησιμοποιούνται στα τρόφιμα που προορίζονται για την ανθρώπινη διατροφή

(86/604/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/54/ΕΟΚ του Συμβουλίου της 5ης Νοεμβρίου 1963 περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα που προορίζονται για την ανθρώπινη διατροφή (1), όπως τροποποιήθηκε τελευταία από την οδηγία 85/585/ΕΟΚ (2), και ιδίως το άρθρο 8,

την πρόταση της Επιτροπής,

Εκτιμώντας:

ότι η οδηγία 65/66/ΕΟΚ (3), όπως τροποποιήθηκε τελευταία από την οδηγία 76/463/ΕΟΚ (4), καθόρισε ειδικά κριτήρια καθαρότητας των συντηρητικών που αναγράφονται στο παράρτημα της οδηγίας 64/54/ΕΟΚ· ότι το εν λόγω παράρτημα συμπληρώθηκε από την οδηγία 85/585/ΕΟΚ με την οποία προστέθηκε το όξινο θειώδες κάλιο (διθειώδες κάλιο) στον κατάλογο των επιτρεπόμενων συντηρητικών·

ότι είναι αναγκαίο να καθοριστούν ειδικά κριτήρια καθαρότητας του συντηρητικού αυτού,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα της οδηγίας 65/66/ΕΟΚ, μεταξύ των αριθμών Ε 227 και Ε 230 παρεμβάλλονται οι ακολουθες προδιαγραφές:

«Ε 228 Όξινο θειώδες κάλιο (ιδιθειώδες κάλιο)

1.2 // Όψη: // Διαυγές, άχρουν διάλυμα, παρασκευαζόμενο με εμφύσηση διοξειδίου του θείου (SO2) Ε 220 σε υδατικό διάλυμα καυστικού καλίου (KOH) κατάλληλου για τρόφιμα // Χημικός τύπος: // Υδατικό διάλυμα KHSO3 (1) // Περιεκτικότητα: // Τουλάχιστον 280 g KHSO3 ανά λίτρο (ή 150 g SO2 ανά λίτρο) // Νάτριο: // Το πολύ 1 % με βάση την περιεκτικότητα σε SO2 // Σελήνιο: // Το πολύ 10 mg/kg με βάση την περιεκτικότητα σε SO2 // Χλώριο: // Το πολύ 1 000 mg/kg, εκφραζόμενο σε Cl

(1) Μπορεί να υπάρχουν και άλλα θειώδη άλατα του καλίου, λόγω της μεταβολής της συστάσεώς του όταν είναι αποθηκευμένο σε ανοικτά δοχεία.»

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο την 1η Ιανουαρίου 1988. Ενημερώνουν αμέσως την Επιτροπή σχετικά.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 8 Δεκεμβρίου 1986.

Για το Συμβούλιο

Ο Πρόεδρος

M. JOPLING

(1) ΕΕ αριθ. 12 της 27. 1. 1964, σ. 161/64.

(2) ΕΕ αριθ. L 372 της 31. 12. 1985, σ. 43.

(3) ΕΕ αριθ. 22 της 9. 2. 1965, σ. 373/65.

(4) ΕΕ αριθ. L 126 της 14. 5. 1976, σ. 33.
*****

ΟΔΗΓΙΑ ΤΗΣ ΕΠΙΤΡΟΠΗΣ

της 4ης Ιουνίου 1986

που τροποποιεί τα παραρτήματα της οδηγίας 70/524/ΕΟΚ του Συμβουλίου της περί των προσθέτων υλών στη διατροφή των ζώων

(86/300/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 86/29/ΕΟΚ της Επιτροπής (2), και ιδιώς το άρθρο 7,

Εκτιμώντας:

ότι οι διατάξεις της οδηγίας 70/524/ΕΟΚ προβλέπουν ότι περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων· ότι τα εν λόγω παραρτήματα έχουν κωδικοποιηθεί με την οδηγία 85/429/ΕΟΚ της Επιτροπής (3)·

ότι είναι αναγκαίο να μειωθεί η μεγίστη περιεκτικότητα σε χαλκό των ζωοτροφών που προορίζονται για τα πρόβατα ώστε η περιεκτικότητα αυτή να καλύπτει τις πραγματικές φυσιολογικές ανάγκες των ζώων χωρίς να έχει δυσμενείς επιπτώσεις επί της υγείας τους·

ότι τα μέτρα που προβλέπονται στην παρούσα οδηγία είναι σύμφωνα με γνώμη της Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα της οδηγίας 70/524/ΕΟΚ τροποποιούνται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Δεκεμβρίου 1987. Πληροφορούν αμέσως την Επιτροπή σχετικά.

Άρθρο 3

Η παρούσα οδηγία απευθύνεται στα κράτη μέλη.

Βρυξέλες, 4 Ιουνίου 1986.

Για την Επιτροπή

Frans ANDRIESSEN

Αντιπρόεδρος

ΠΑΡΑΡΤΗΜΑ

Στο παράρτημα Ι, το μέρος Ι «Ιχνοστοιχεία» στον αριθμό (ΕΟΚ Ε «Χαλκός-Cu», η ένδειξη «20 σύνολο)» που εμφαίνεται στη στήλη « Μεγίστη περιεκτικότητα του στοιχείου σε mg/kg πλήρων ζωοτροφών» σχετικά με τα πρόβατα, αντικαθίσταται με την ένδειξη «15 (σύνολο)».

(1) ΕΕ αριθ. L 270 της 14. 12. 1970, σ. 1.

(2) ΕΕ αριθ. L 39 της 14. 2. 1986, σ. 55.

(3) ΕΕ αριθ. L 245 της 12. 9. 1985, σ. 1.
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 26ης Μαΐου 1986

για την τροποποίηση, λόγω της προσχώρησης της Πορτογαλίας, της οδηγίας 83/416/ΕΟΚ σχετικά με την έγκριση τακτικών διαπεριφερειακών αεροπορικών υπηρεσιών για τη μεταφορά επιβατών, ταχυδρομείου και εμπορευμάτων μεταξύ των κρατών μελών

(86/216/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,

την πρόταση της Επιτροπής,

Εκτιμώντας:

ότι η οδηγία 83/416/ΕΟΚ του Συμβουλίου (1) πρέπει να προσαρμοσθεί όσον αφορά την προσθήκη σ' αυτήν των πορτογαλικών αερολιμένων που μπορούν να χρησιμοποιηθούν από τακτικές διεθνείς αερογραμμές·

ότι η ανάπτυξη των αεροπορικών συγκοινωνιών στα νησιά του Ατλαντικού που αποτελούν την αυτόνομη περιοχή των Αζορών είναι προς το παρόν ανεπαρκής και ότι, γι' αυτό το λόγο, οι αερολιμένες που βρίσκονται σ' αυτά τα νησιά πρέπει να εξαιρεθούν προσωρινά από την εφαρμογή της οδηγίας 83/416/ΕΟΚ·

ότι η υποδομή του αερολιμένα του Πόρτο βρίσκεται ακόμη υπό ανάπτυξη προκειμένου να είναι σε θέση να ανταποκριθεί στην αύξηση των τακτικών γραμμών· ότι συνεπώς πρέπει να εξαιρεθεί προσωρινά ο εν λόγω αερολιμένας από την εφαρμογή της οδηγίας 83/416/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 83/416/ΕΟΚ τροποποιείται ως εξής:

1. Στο άρθρο 15, οι παράγραφοι 1 και 3 αντικαθίστανται ως εξής:

«1. Οι αερολιμένες των ελληνικών νησιών και των νησιών του Ατλαντικού που αποτελούν την αυτόνομη περιοχή των Αζορών εξαιρούνται από την εφαρμογή της παρούσας οδηγίας μέχρι την 1η Ιουλίου 1993.»

«3. Η Επιτροπή θα υποβάλει έκθεση για την κατάσταση των αεροπορικών συγκοινωνιών στα ελληνικά νησιά και στα νησιά του Ατλαντικού που αποτελούν την αυτόνομη περιοχή των Αζορών μέχρι τις 31 Δεκεμβρίου 1991 και μια νέα έκθεση μέχρι τις 31 Δεκεμβρίου 1996.».

2. Παρεμβάλλεται το επόμενο άρθρο:

«Άρθρο 15α

1. Κατά παρέκκλιση της ταξινόμησης των αερολιμένων που αναφέρονται στο παράρτημα Α, ο αερολιμένας του Πόρτο εξαιρείται από την εφαρμογή της παρούσας οδηγίας έως την 1η Ιανουαρίου 1993.

2. Μόλις η Πορτογαλική Δημοκρατία θεωρήσει ότι βελτιώθηκαν οι οικονομικές συνθήκες του αερολιμένα αυτού θα καταργηθεί η παρέκκλιση που αναφέρεται στην παράγραφο 1. Ενημερώνει προς τούτο την Επιτροπή, η οποία θα πάρει την αναγκαία απόφαση.»

3. Στο παράρτημα Α της οδηγίας 83/416/ΕΟΚ, παρεμβάλλεται το εξής κείμενο μετά από τις Κάτω Χώρες:

1.2.3 // «ΠΟΡΤΟΓΑΛΙΑ // Λισσαβώνα // 1 // // Φάρο // 1 // // Φουνσάλ // 2 // // Πόρτο // 2».

Άρθρο 2

1. Μετά από διαβουλεύσεις με την Επιτροπή, τα κράτη μέλη θεσπίζουν τα αναγκαία μέτρα προκειμένου να συμμορφωθούν με την παρούσα οδηγία το αργότερο στις 30 Ιουνίου 1986.

2. Τα κράτη μέλη ανακοινώνουν στην Επιτροπή τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 26 Μαΐου 1986.

Για το Συμβούλιο

Ο Πρόεδρος

G. BRAKS

(1) ΕΕ αριθ. L 237 της 26. 8. 1983, σ. 19.
3.3.87 ΕπίσημηΕφημερίδατωνΕυρωπαϊκώνΚοινοτήτων Αριθ.L60/17
ΔΙΟΡΘΩΤΙΚΑ
Διορθωτικόστονκανονισμό(ΕΟΚ)αριθ.577/87τηςΕπιτροπήςτης26ηςΦεβρουάριου 1987περίκαθορι­
σμούτουποσούτηςενισχύσεωςστοντομέατωνελαιούχωνσπόρων
(ΕπίσημηΕφημερίδατωνΕυρωπαϊκώνΚοινοτήτωναριθ.L57της27ηςΦεβρουαρίου 1987)
Σελίδα43,στοπαράρτημαII,στοσημείο2στοιχείο6)πρώτηπερίπτωση«Σπόροιπουσυγκομίζονται στην
Ισπανίακαιμεταποιούνται στηνΙσπανία(Pta)»,στηστήλη«6οςμήνας»:
αντί:«271,19»,
διάβαζε:«379,07»■
σελίδα44στοπαράρτημαIIIστοσημείο1στηντρίτηπερίπτωση«—άλλεςτρίτεςχώρες»,στηστήλη
«Τρέχωνμήνας»:
αντί:«41,722»,
διάβαζε:«41,772».
ΣΥΜΒΟΥΛΙΟ - ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 85/384/ΕΟΚ για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών

(85/614/ΕΟΚ)

ΙΙ

(Πράξεις για την ισχύ των οποίων δεν απαιτείται δημοσίευση)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη την πράξη προσχώρησης της Ισπανίας και της Πορτογαλίας, και ιδίως το άρθρο 396,

Εκτιμώντας:

ότι, λόγω της προσχώρησης της Ισπανίας και της Πορτογαλίας, ενδείκνυται να γίνουν ορισμένες τεχνικές προσαρμογές στην οδηγία 85/384/ΕΟΚ (1), για να εξασφαλιστεί η εφαρμογή της από το Βασίλειο της Ισπανίας και τη Δημοκρατία της Πορτογαλίας επί ίσης βάσης με τα άλλα κράτη μέλη

(1) ΕΕ αριθ. L 223 της 21.8.1985, σ. 15.

ότι δυνάμει του άρθρου 2 παράγραφος 3 της συνθήκης προσχώρησης, τα όργανα των Κοινοτήτων μπορούν να θεσπίσουν, πριν από την προσχώρηση, τα μέτρα που προβλέπονται στο άρθρο 396 της πράξης προσχώρησης, τα οποία τίθενται σε ισχύ με την επιφύλαξη και από την ημερομηνία της έναρξης ισχύος της εν λόγω συνθήκης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ρθρο 1

Με ισχύ από την 1η Ιανουαρίου 1986, υπό την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας, το άρθρο 11 της οδηγίας 85/384/ΕΟΚ τροποποιείται με την προσθήκη των κατωτέρω:

«ι) στην Ισπανία

- ο επίσημος τίτλος του αρχιτέκτονα (tνtulo oficial de arquitecto) που χορηγούν το Υπουργείο Παιδείας και Επστημών ή τα πανεπιστήμια,

κ) στην Πορτογαλία

- το πτυχίο "diploma do curso especial de arquitectura" που χορηγούν οι Σχολές Καλών Τεχνών της Λισαβώνας και του Porto,

- το πτυχίο αρχιτέκτονα (diploma de arquitecto) που χορηγούν οι Σχολές Καλών Τεχνών της Λισαβώνας και του Porto,

- το πτυχίο "diploma do curso de arquitectura" που χορηγούν οι Ανώτατες Σχολές Καλών Τεχνών της Λισαβώνας και του Porto,

- το πτυχίο "diploma de licenciatura em arquitectura" που χορηγεί η Ανώτατη Σχολή Καλών Τεχνών της Λισαβώνας,

- το πτυχίο "carta de curso de licenciatura em arquitectura" που χορηγούν το Τεχνικό Πανεπιστήμιο της Λισαβώνας και το Πανεπιστήμιο του Porto.»

ρθρο 2

Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία εντός της προθεσμίας που προβλέπεται στο άρθρο 31 παράγραφος 1 της οδηγίας 85/384/ΕΟΚ.

ρθρο 3

Η παρούσα οδηγία απευθύνεται στα κράτη μέλη.

Βρυξέλλες, 20 Δεκεμβρίου 1985.

Για το Συμβούλιο

Ο Πρόεδρος

R. KRIEPS
*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 18ης Δεκεμβρίου 1984

για την παράταση ισχύος της οδηγίας 81/363/ΕΟΚ περί των ενισχύσεων στις ναυπηγικές εργασίες

(85/2/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 92 παράγραφος 3 σημείο δ) και το άρθρο 113,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, η ισχύς της οδηγίας 81/363/ΕΟΚ του Συμβουλίου της 28ης Απριλίου 1981 περί των ενισχύσεων στις ναυπηγικές εργασίες (4), όπως τροποποιήθηκε με την οδηγία 82/880/ΕΟΚ (5), λήγει στις 31 Δεκεμβρίου 1984·

ότι το καθεστώς των ενισχύσεων, τόσο των άμεσων όσο και των έμμεσων, στις ναυπηγικές εργασίες που καθιέρωσε η οδηγία 81/363/ΕΟΚ, συνέβαλε στη μείωση των στρεβλώσεων του ανταγωνισμού μεταξύ κρατών μελών· ότι, εξάλλου, η οδηγία επέστρεψε στην Κοινότητα να υιοθετήσει κοινή θέση στις συζητήσεις της με τις τρίτες χώρες που ναυπηγούν πλοία·

ότι, εντούτοις, τα μέτρα αναδιάρθρωσης των ναυπηγείων που εφάρμοσαν τα κράτη μέλη από το 1979 και σύμφωνα με τους στόχους που ορίζει το ψήφισμα του Συμβουλίου της 19ης Σεπτεμβρίου 1978, περί εξυγιάνσεως του κλάδου των ναυπηγικών εργασιών (6), καθώς και οι οδηγίες 78/338/ΕΟΚ (7) και 81/363/ΕΟΚ περί των ενισχύσεων για ναυπηγικές εργασίες, λόγω της σημαντικής καθυστέρησης που παρατηρήθηκε κατά την εφαρμογή τους και εξαιτίας της έντονης επιδείνωσης των δυσκολιών του κλάδου, επιδείνωση που υπερβαίνει τις προβλέψεις, ήταν ανεπαρκή μέχρι στιγμής για να επιτρέψουν την υλοποίηση των στόχων που επιδιώκονται από το καθεστώς των ενισχύσεων που καθιέρωσαν οι εν λόγω οδηγίες, και συγκεκριμένα την αποκατάσταση της ανταγωνιστικότητας της ναυπηγικής βιομηχανίας στην Κοινότητα και τη διακοπή των σχετικών ενισχύσεων·

ότι είναι σκόπιμο η ναυπηγική βιομηχανία να έχει, κατ' αυτό τον τρόπο, στη διάθεσή της δύο επιπλέον χρόνια για να ολοκληρώσει την αναδιάρθρωσή της προκειμένου να προσαρμοσθεί στις συνθήκες αγοράς και να αυξήσει την παραγωγικότητά της με την εξάλειψη του κόστους συντήρησης της σημερινής πλεονάζουσας παραγωγικής ικανότητας και με την ορθολογική οργάνωση των ναυπηγείων και ότι θα πρέπει συνεπώς να τεθεί σε εφαρμογή από την 1η Ιανουαρίου 1987 νέα οδηγία του Συμβουλίου για τις ενισχύσεις στις ναυπηγικές εργασίες·

ότι πρέπει συνεπώς να διατηρηθεί μέχρι τις 31 Δεκεμβρίου 1986 το καθεστώς των ενισχύσεων στις ναυπηγικές εργασίες που καθιερώθηκε με την οδηγία 81/363/ΕΟΚ, προκειμένου να προωθηθεί η εξυγίανση και η αναδιάρθρωση του κλάδου,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 11 της οδηγίας 81/363/ΕΟΚ, η ημερομηνία «31 Δεκεμβρίου 1984» αντικαθίσταται από την «31 Δεκεμβρίου 1986».

Άρθρο 2

Η παρούσα οδηγία απευθύνεται στα κράτη μέλη.

Βρυξέλλες, 18 Δεκεμβρίου 1984.

Για το Συμβούλιο

Ο Πρόεδρος

J. BRUTON

(1) ΕΕ αριθ. C 86 της 28. 3. 1984, σ. 5.

(2) ΕΕ αριθ. C 172 της 2. 7. 1984, σ. 187.

(3) ΕΕ αριθ. C 307 της 19. 11. 1984, σ. 19.

(4) ΕΕ αριθ. L 137 της 25. 5. 1981, σ. 39.

(5) ΕΕ αριθ. L 371 της 30. 12. 1982, σ. 46.

(6) ΕΕ αριθ. C 229 της 27. 9. 1978, σ. 1.

(7) ΕΕ αριθ. L 98 της 11. 4. 1978, σ. 19.